***Mer moro i Bakkebygrenda*** (orig: *Mer om oss barn i Bullerbyn*) er en svensk barne- og familiefilm fra 1987 basert på Astrid Lindgrens bøker *Alle vi barna i Bakkebygrenda*, *Mye moro i Bakkebygrenda* og *Ingen steder som Bakkebygrenda*. Filmen er regissert av Lasse Hallström.

Handlingsreferat
----------------

Filmen finner sted i Småland i 1928 og 1929, og følger de seks barna Anna, Lisa, Britta, Bosse, Lasse og Olle. Lisa (som også er forteller) bor sammen med brødrene Lasse og Bosse, og deres foreldre i Mellangården. Søstrene Britta og Anna bor hos foreldrene, og bestefaren deres, i Norrgården. Vennen Olle bor sammen med lillesøsteren Kerstin, hunden Svip og deres foreldre i Sörgården. Skomakeren Snäll, som ikke er særlig snill, passerer barna på vei til skolen i Storbyn etter sommerferien. Høsten har kommet, og dette betyr at det er på tide å treske og pløye ute på åkeren, plukke bær eller sopp, slakte og stappe pølsene. Tiden går fort, og snart er julen rett rundt hjørnet - med alt som hører til av håndverk, baking og produksjon av god mat. Men til tross for dette er det regnvær nesten hele høsten, og barna er bekymret for at det kan bli jul uten snø.

Men plutselig kommer det en skikkelig snøstorm, samtidig som alle de støyende landsbybarna må gå tidligere hjem fra skolen enn planlagt - for å unngå at de blir snødd inn. Barna forsøker å søke beskyttelse hos skomakeren Snäll, som ikke er særlig forståelsesfull foran en samling rødfrosne og redde barn i stormen. Til jul blir det hogget en gran til hver gård i Bullerbyn, som skal brukes til juletre. Julenek blir også satt opp slik at fuglene får litt mat til vinteren. Pepperkaker bakes, barna fletter pynt til å henge på juletreet og all julemat skal lages. Da er det endelig tid for det store julebadet i bryggeriet på julaftens morgen. Da er det bare å nyte julen og vente på alle julegavene - og spise grøt med mandler i. Den andre juledag blir det arrangert en stor fest hos tante Jenny, hvor de skal reise med slede.

Dagen etter er barna ute på isen og går på skøyter, men Lasse skremmer alle de andre barna når han går gjennom isen. Snart er det skoletid igjen, og en lærer deler ut godteri til alle barna fordi det er første skoledag i det nye året. Tiden går og våren kommer, isen og snøen smelter bort og barna kan leke med ball eller hoppetau. Det er også tid for aprilspøken, og frøken blir narret skikkelig av alle barna på skolen. Så er det påske og barna skal male påskeegg og alt annet som hører med til denne høytiden. Og så får Lisa sitt eget lille lam, hvis mor ikke har mat til det - så Lisa må i stedet mate dyret med en tåteflaske. Olle, har fått en løs tann som han er redd for å trekke ut. Men Lasse hjelper til med det, når Olle sover.

Rolleliste (utvalg)
-------------------

* Linda Bergström – Lisa (forteller)
* Henrik Larsson – Bosse
* Crispin Dickson Wendenius – Lasse
* Ellen Demérus – Britta
* Anna Sahlin – Anna
* Tove Edfeldt – Kerstin
* Harald Lönnbro – Olle
* Sören Petersson – Norrgårds-Erik
* Ann-Sofie Knape – Norrgårds-Greta
* Ingwar Svensson – Mellangårds-Anders
* Elisabeth Nordkvist – Mellangårds-Maja
* Bill Jönsson – Sörgårds-Nisse
* Catti Edfeldt – Sörgårds-Lisa
* Louise Raeder – Agda
* Peter Dywik – Oskar
* Sigfrid Eriksson – farfar
* Olof Sjögren – skomaker Snäll
* Ewa Carlsson – lærerinne

Referanser
----------

Eksterne lenker
---------------

* (en) *Mer moro i Bakkebygrenda* på Internet Movie Database Rediger på Wikidata

* (no) *Mer moro i Bakkebygrenda* hos Filmfront Rediger på Wikidata

* (sv) *Mer moro i Bakkebygrenda* i Svensk Filmdatabas Rediger på Wikidata

* (da) *Mer moro i Bakkebygrenda* i Danmark Nationale Filminstitut Rediger på Wikidata

* (en) *Mer moro i Bakkebygrenda* på AllMovie Rediger på Wikidata

* (fr) *Mer moro i Bakkebygrenda* på Allociné Rediger på Wikidata

* (nl) *Mer moro i Bakkebygrenda* på MovieMeter Rediger på Wikidata

* (en) *Mer moro i Bakkebygrenda* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | NKC
 |